Document ID: 32005D0450

ΑΠΌΦΑΣΗ ΤΗΣ ΕΠΙΤΡΟΠΉΣ
της 20ής Ιουνίου 2005
για τροποποίηση της απόφασης 92/452/ΕΟΚ για την κατάρτιση των καταλόγων των ομάδων συλλογής εμβρύων στη Νέα Ζηλανδία και τις Ηνωμένες Πολιτείες της Αμερικής
[κοινοποιηθείσα υπό τον αριθμό Ε(2005) 1812]
(Κείμενο που παρουσιάζει ενδιαφέρον για τον ΕΟΧ)
(2005/450/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικίδιων βοοειδών (1), και ιδίως το άρθρο 8 παράγραφος 1 αυτής,
Εκτιμώντας τα ακόλουθα:
(1)
Η απόφαση 92/452/ΕΟΚ της Επιτροπής, της 30ής Ιουλίου 1992, για την κατάργηση καταλόγων των ομάδων συλλογής εμβρύων και των ομάδων επεξεργασίας εμβρύων οι οποίες έχουν εγκριθεί σε τρίτες χώρες για τις εξαγωγές εμβρύων κατοικίδιων βοοειδών (2) προβλέπει ότι τα κράτη μέλη επιτρέπεται να εισάγουν έμβρυα μόνο από τρίτες χώρες στις οποίες έγινε η συλλογή, επεξεργασία, και η αποθήκευση από ομάδες συλλογής εμβρύων που αναφέρονται στην απόφαση αυτή.
(2)
Η Νέα Ζηλανδία ζήτησε να γίνουν τροποποιήσεις στον πίνακα όσον αφορά τις καταχωρίσεις για την εν λόγω χώρα, συγκεκριμένα την διαγραφή επτά κέντρων και αλλαγές στις διευθύνσεις τριών κέντρων. Περαιτέρω, η Νέα Ζηλανδία άλλαξε χαρακτήρες στον αριθμό έγκρισης των κέντρων.
(3)
Οι Ηνωμένες Πολιτείες Αμερικής ζήτησαν να γίνουν τροποποιήσεις στον πίνακα όσον αφορά τις καταχωρίσεις για την εν λόγω χώρα και συγκεκριμένα την προσθήκη ενός κέντρου και αλλαγές στις διευθύνσεις τριών άλλων.
(4)
Η Νέα Ζηλανδία και οι Ηνωμένες Πολιτείες της Αμερικής παρείχαν εγγυήσεις όσον αφορά τη συμμόρφωσή τους προς τους σχετικούς κανόνες που ορίζονται στην οδηγία 89/556/ΕΟΚ και οι συγκεκριμένες ομάδες συλλογής εμβρύων εγκρίθηκαν επίσημα για εξαγωγές προς την Κοινότητα από τις κτηνιατρικές υπηρεσίες των εν λόγω χωρών.
(5)
Η απόφαση 92/452/ΕΟΚ θα πρέπει κατά συνέπεια να τροποποιηθεί ανάλογα.
(6)
Τα μέτρα που προβλέπονται στην παρούσα απόφαση είναι σύμφωνα με την γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 92/452/ΕΟΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από τις 24 Ιουνίου 2005.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 20 Ιουνίου 2005.

Labels: 0
3
18
6